Iunie 2022

Comunicat de presă

937 persoane angajate prin intermediul Agenţiei Judeţene pentru Ocuparea Forţei de Muncă Sălaj în primele cinci luni ale anul 2022

Ca urmare a aplicării măsurilor de stimulare a ocupării prevăzute de legislaţia în vigoare de către Agenția Județeană pentru Ocuparea Forței de Muncă Sălaj, în primele cinci luni ale anului 2022, au fost încadrate în muncă 937 persoane.

Din totalul persoanelor ocupate până la data de 31 mai 2022, 475 au vârsta peste 45 de ani, 128 persoane sunt cuprinse între 35 și 45 ani, 117 au vârsta între 25 și 35 de an,iar 217 sunt tineri sub 25 de ani. Din total număr persoane ocupate 167 sunt tineri NEET).

|  |  |
| --- | --- |
| Grupa de vârstă | Total persoane angajate |
| Total general | 937 |
| < 25 ani |  217 |
| Între 25 și 35 ani |  117  |
| Între 35 și 45 ani | 128 |
| Peste 45 ani | 475 |

Numărul femeilor încadrate este de 408, iar al bărbaţilor de 529, ponderea din totalul persoanelor încadrate find de 43,54%, respectiv 56,46%.

În funcţie de rezidenţă, 405 persoane angajate în perioada de referinţă provin din mediul urban, iar 532 persoane sunt din mediul rural.

Nivelul de pregătire al persoanelor pentru care a fost identificat un loc de muncă arată că cele mai multe persoane au studii liceale şi postliceale(421), profesionale (219), gimnaziale (209), 88 persoane fiind cu studii universitare. Din numărul total de persoane încadrate prin intermediul AJOFM Sălaj în primele cinci luni ale anului 2022, 329 fac parte din categoria celor greu sau foarte greu ocupabile. Precizăm că încadrarea într-o categorie de ocupabilitate se realizează ca urmare a activităţii de profilare a persoanelor înregistrate în evidenţele AJOFM Sălaj.

În primele cinci luni al anului 2022, numărul persoanelor care au beneficiat de asistenţă pentru înregistrarea în evidenţă ca persoane aflate în căutarea unui loc de muncă, în vederea asigurării protecţiei sociale privind acordarea indemnizaţiei de şomaj sau cuprinderea în măsuri active a fost de 2511 persoane.

*Pentru integrarea pe piaţa muncii, persoanele aflate în căutarea unui loc de muncă, înregistrate în baza de date a agenţiei teritoriale pentru ocuparea forţei de muncă în a cărei rază au domiciliul sau reşedinţa, beneficiază de pachete personalizate de măsuri active prevăzute de Legea nr.76/2002 privind sistemul asigurărilor pentru şomaj şi stimularea ocupării forţei de muncă. Toate măsurile de stimulare a ocupării forței de muncă sunt detaliate pe site-ul www.anofm.ro în secțiunile „Persoane fizice”/ „Persoane juridice”.*

Mai multe informaţii sunt disponibile pe site: [www.anofm.ro](http://www.anofm.ro).

Agenția Județeană pentru Ocuparea Forței de Muncă Sălaj